


RENGINIŲ SALIŲ SIENŲ UŽDENGIMUI SKIRTO UŽUOLAIDŲ AUDINIO
TECHNINĖ SPECIFIKACIJA (PROJEKTAS)

I SKYRIUS
BENDROSIOS NUOSTATOS

1.1. Perkančioji organizacija perka renginių salių sienų uždengimui skirtą ugniai atsparų užuolaidų audinį (toliau – Prekė). 
1.2. Sutarties pradinė vertė – 60 000,00 Eur be PVM. Perkančioji organizacija Sutarties vykdymo pradžioje įsigyja šios techninės specifikacijos 2.1.4 punkte nurodytą preliminarų 3 000 tiesinių metrų audinio kiekį. Likusi Sutarties pradinės vertės dalis naudojama papildomiems Prekių užsakymams pagal faktinį Perkančiosios organizacijos poreikį. Perkančioji organizacija neįsipareigoja išnaudoti visos Sutarties pradinės vertės.
1.3. Tiekėjas 2.1.4 punkte nurodytą audinio kiekį turi pristatyti per 14 darbo dienų nuo Sutarties įsigaliojimo dienos. Papildomai Sutarties vykdymo metu užsakytas Prekes tiekėjas turi pristatyti per 14 darbo dienų nuo konkretaus Perkančiosios organizacijos užsakymo pateikimo dienos.
1.4. Techninėje specifikacijoje nustatyti minimalūs reikalavimai Prekėms. Tiekėjas gali siūlyti Prekes, atitinkančias nustatytus minimalius reikalavimus arba turinčias geresnius parametrus.

II SKYRIUS
REIKALAVIMAI TIEKIAMOMS PREKĖMS

2.1. Minimalūs reikalavimai užuolaidų audiniui:
2.1.1. Perkamas renginių salių sienų uždengimui skirtas užuolaidų audinys.
2.1.2. Audinio plotis – ne mažesnis kaip 3 m.
2.1.3. Audinys tiekiamas rulonais.
2.1.4. Pradinis įsigyjamas audinio kiekis – 3 000 tiesinių metrų. Perkančioji organizacija Sutarties vykdymo metu turi teisę pagal faktinį poreikį papildomai užsakyti Prekių, neviršydama Sutarties pradinės vertės.
2.1.5. Perkamas juodos ir smėlio spalvų audinys. Konkretų (-ius) smėlio spalvos atspalvį (-ius) Perkančioji organizacija pasirenka Sutarties vykdymo metu iš tiekėjo siūlomos spalvų paletės.
2.2. Techniniai reikalavimai audiniui:
2.2.1. Audinio sudėtis – 100 % poliesteris.
2.2.2. Audinio svoris – ne mažesnis kaip 260 g/m².
2.2.3. Audinys turi būti skirtas naudoti viešosiose patalpose ir atitikti užuolaidų bei užuolaidinių audinių degumo reikalavimus pagal LST EN 13773 (EN 13773) arba lygiavertį standartą – ne žemesnę kaip 1 klasę.
2.2.4. Audinys turi būti lengvai prižiūrimas, nereikalaujantis lyginimo po skalbimo, laikantis gamintojo nustatytų priežiūros sąlygų.
2.2.5. Audinio atsparumo ugniai savybės turi būti būdingos audinio pluoštui (angl. inherently flame retardant) ir neturi būti išgaunamos audinį papildomai impregnuojant ar kitaip apdorojant paviršiniu antipireniniu būdu. Atsparumo ugniai savybės turi išlikti po audinio skalbimo / valymo pagal gamintojo nustatytas priežiūros sąlygas.
2.2.6. Audinio spalvos atsparumas šviesai – ne mažesnis kaip 4 lygio pagal LST EN ISO 105-B02 (EN ISO 105-B02) arba lygiavertį standartą.
2.2.7. Audinio garso sugerties klasė – ne žemesnė kaip D, nustatyta pagal LST EN ISO 11654 (EN ISO 11654) arba lygiavertį standartą.


III SKYRIUS
GARANTIJA

3.1. Prekėms taikoma ne trumpesnė kaip 24 mėnesių garantija.

IV SKYRIUS
DOKUMENTACIJOS PATEIKIMO REIKALAVIMAI

4.1. Kartu su pasiūlymu tiekėjas turi pateikti siūlomos Prekės techninių parametrų atitiktį šios techninės specifikacijos reikalavimams patvirtinančius gamintojo techninius dokumentus, bandymų ataskaitas, sertifikatus ar kitus lygiaverčius dokumentus.
4.2. Kartu su Prekėmis tiekėjas Perkančiajai organizacijai pateikia Prekės priežiūros instrukciją lietuvių arba anglų kalba.

V SKYRIUS
TECHNINIAI PARAMETRAI

5.1. Jeigu Pirkimo dokumentuose apibūdinant pirkimo objektą yra nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms, prekių ženklas, patentas, tipas, konkreti kilmė ar gamyba, dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti (toliau – nurodymas), laikoma, kad toks nurodymas pateiktas kartu su žodžiais „arba lygiavertis“. 
5.2. Jeigu Pirkimo dokumentuose yra nurodytas standartas, techninis liudijimas ar bendroji techninė specifikacija, laikoma, kad toks nurodymas pateiktas kartu su žodžiais „arba lygiavertis“. 
5.3. Jeigu tiekėjas siūlo lygiavertį sprendinį, jis turi tai nurodyti pasiūlyme ir kartu su pasiūlymu pateikti lygiavertiškumą įrodančius dokumentus.

VI SKYRIUS
PREKIŲ PRISTATYMO REIKALAVIMAI 

6.1. Tiekiamos Prekės turi būti naujos, nenaudotos, kokybiškos, be gamybos, mechaninių ar kitų pažeidimų.
6.2. Prekės turi būti pristatomos rulonais, tinkamai supakuotos ir apsaugotos nuo drėgmės, užteršimo, mechaninių pažeidimų ir kitų veiksnių, galinčių turėti įtakos Prekių kokybei transportavimo ir pristatymo metu.
6.3. Prekės turi būti paženklintos teisės aktų nustatyta tvarka.

VII SKYRIUS
PREKIŲ APLINKOS APSAUGOS KRITERIJAI
7.1. Prekė turi atitikti Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 2 priedo IX skyriuje „Tekstilės gaminiai“ nustatytus Prekei taikomus minimalius aplinkos apsaugos kriterijus.
7.2. Prekėje naudojamas poliesterio pluoštas turi būti 100 proc. pagamintas iš perdirbtų atliekų.
7.3. Tiekėjas kartu su pasiūlymu turi pateikti Prekės atitiktį šiame skyriuje nustatytiems aplinkos apsaugos kriterijams patvirtinančius dokumentus, nurodytus Tvarkos apraše, arba kitus lygiaverčius įrodymus.
